cyanic-selkie/wikianc huggingface dataset:
அசீஸ் அன்சாரி
அசீஸ் அன்சாரி (Aziz Ansari, பிறப்பு: பெப்ரவரி 23, 1983) ஒரு அமெரிக்கத் தமிழர் மற்றும் நகைச்சுவை நடிகர் ஆவார். எம் டிவியில் "யூமன் ஜையன்ட்" (Human Giant) என்ற நகைச்சுவை காட்சியில் நடித்திருக்கிறார்.
என்பிசி (2009–2015) பூங்கா மற்றும் பொழுதுபோக்கு (Parks and Recreation) தொடர்களில் டோம் ஹாவர்போர்டு என்ற பாத்திரத்தில் நடித்தமைக்காக அறியப்படுகிறார். மேலும் 2015 இல் நெட்பிலிகஸ் (Netflix) இல் வந்த Master of None என்ற தொடரை உருவாக்கி மற்றும் அதில் நடித்தற்காக 2017 ஆம் ஆண்டிற்கான தொலைக்காட்சி இசை மற்றும் நகைச்சுவை பகுப்பில் - சிறந்த நடிகருக்கான  தங்க பூமி விருதைப் பெற்றார். சிறந்த தொலைக்காட்சி நகைச்சுவை நடிகர் என்ற விருதைப் பெறும் முதல் ஆசிய அமெரிக்கர் என்ற பெருமையும், குளோடன் குளோப் விருதைப் பெற்ற முதல் தமிழ் மரபு வழி வந்த நடிகர் என்ற புகழையும் பெற்றார்.
ஆரம்ப வாழ்க்கை
அசீஸ் அன்சாரி கொலம்பியா, தெற்கு கரோலினாவில் பிறந்தார். இவர் தமிழ்நாடு,இந்தியாவை பூர்வீகமாக கொண்ட தமிழ் முஸ்லிம் குடும்பத்தில் இருந்து வந்தவர். இவரது பெற்றோர் தமிழ்நாட்டில் உள்ள திருநெல்வேலியில் பிறந்து வளர்ந்து பின் அமெரிக்காவிற்கு புலம் பெயர்ந்தனர். அசீஸ் அமெரிக்காவிலேயே பிறந்து வளர்ந்தவர். தெற்கு கரோலினா கவர்னர் கலை மற்றும் அறிவியல் பள்ளியில் படித்தார். பின் நியூயார்க் பல்கலைகழகத்தின் ஸ்டெர்ன் மேலாண்மை பள்ளியில் சேர்ந்து படித்து பட்டம் பெற்றார். இவரது தாய் பாத்திமா மருத்துவ அலுவலகத்தில் வேலை பார்க்கிறார் மற்றும் இவரது தந்தை செளகத் ஒரு குடல் சம்பந்தமான சிறப்பு மருத்துவர். இவரது தாய் மற்றும் தந்தை இருவரும் Master of None முதல் பாகம் மற்றும் இரண்டாம் பாகத்திலும் நடித்திருக்கிறார்கள்.
மேற்கோள்கள்
பகுப்பு:அமெரிக்க ஆண் திரைப்பட நடிகர்கள் பகுப்பு:இந்திய அமெரிக்கர்கள் பகுப்பு:அமெரிக்கத் தமிழர் பகுப்பு:1983 பிறப்புகள் பகுப்பு:வாழும் நபர்கள் பகுப்பு:அமெரிக்க இறைமறுப்பாளர்கள் பகுப்பு:ஐக்கிய அமெரிக்கப் பெண்ணியவாதிகள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
கல்நார்சம்பட்டி ஊராட்சி
கல்நார்சம்பட்டி ஊராட்சி (Kalnarsampatti Gram Panchayat), தமிழ்நாட்டின் திருப்பத்தூர் மாவட்டத்தில் உள்ள ஜோலார்பேட்டை வட்டாரத்தில் அமைந்துள்ளது. இந்த ஊராட்சி, ஜோலார்பேட்டை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3157 ஆகும். இவர்களில் பெண்கள் 1547 பேரும் ஆண்கள் 1610 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இந்திய அரசு அமைச்சகங்களின் பட்டியல்
இந்திய அரசு அமைச்சகங்கள் (Union government ministries of India), இந்திய அரசு தனது செயல்திட்டங்களை அமைச்சகங்கள் மற்றும் துறைகள் மூலம் செயல்படுத்துகிறது. இந்த அமைச்சகத்தை ஒரு மூத்த அமைச்சரும், அவருக்கு உதவியாக துணை அமைச்சர்கள் மற்றும் இந்திய ஆட்சிப் பணி செயலாளர்கள் நிர்வகிப்பர். ஒரு அமைச்சகம் பல துறைகளைக் கொண்டிருக்கும். சில துறைகள் மட்டும் இந்தியப் பிரதமரின் கீழ் செயல்படுகிறது.
நடப்பு அமைச்சகங்கள்
இந்திய அரசில் 58 அமைச்சகங்களும், 93 துறைகளும் உள்ளது.
துறைகள்
இத்துறைகள் இந்தியப் பிரதமரின் நேரடி மேற்பார்வையில் இயங்குகிறது.
வெளி இணைப்புகள்
பகுப்பு:இந்திய அமைச்சகம் பகுப்பு:இந்திய அரசு பகுப்பு:இந்தியப் பட்டியல்கள் பகுப்பு:நாடுகள் வாரியாக அமைச்சுகள்
அருகதர்
அருகதர் (Arhat or Arahant) என்பதற்கு ஆன்மீக ஞான ஒளி (நிர்வாணம்) அடைவதற்கு  மிகவும் தகுதியானவர்  (one who is worthy) அல்லது  மிகச் சரியான மனிதர் என்று தேரவாத பௌத்தப்பிரிவு குறிப்பிடுகிறது. புத்தத்தன்மை அடையாத, ஆனால் போதிசத்துவ நிலையை அடைந்த பௌத்த பிக்கு அருகதர் என்று அழைக்கப்படுகிறார்.
பௌத்த சமயத்தில் புத்தத்தன்மை அடைதற்கான ஆன்மீக முன்னேற்றத்தின் படிநிலைகளில் உள்ளவர்களுக்கு போதிசத்துவர், அருகதர் போன்ற  பட்டப் பெயர்கள் வழங்கப்படுகின்றன.
கௌதம புத்தரின் நேரடிச் சீடர்களான சாரிபுத்திரர் மற்றும் மௌத்கல்யாயனர் ஆகியோர் அருகதர் நிலையை அடைந்தவர்கள். மகாயான பௌத்தம், அருகதர் நிலையை அடைந்தவர்களில் 18 பேரைக் குறிப்பிடுகிறது. கி மு 150இல் வாழ்ந்த மகாயானத்தின் சரஸ்வதிவாத பௌத்தப்பிரிவின் பிக்குவான நாகசேனரும் அருகதர் நிலையை அடைந்தவர்களில் ஒருவர் ஆவார்.
வெளி இணைப்புகள்
பகுப்பு:மகாயான பௌத்தம் * பகுப்பு:தேரவாத பௌத்தம் பகுப்பு:புத்தமதப் பட்டங்கள்
விக் ஹேய்ஸ்
thumb|right|கிண்டி பொறியியல் கல்லூரியில் விக் ஹேய்ஸ் விக்டர் "விக்" ஹேய்ஸ் (Vic Hayes) (பிறப்பு சூலை 31, 1941 சுரபாயா, டச்சுக் கிழக்கிந்தியத் தீவுகள் (தற்போதைய நெதர்லாந்து) டெல்ஃப்ட் தொழில்நுட்பப் பல்கலைக்கழகத்தில் ஒரு மூத்த ஆய்வாளர். ஐஇஇஇ 802.11 எனும் கம்பியிலா குறும்பரப்பு வலையமைப்பிற்கான திட்டமுறைகளை வகுத்து அதனை நிறுவியதற்காக இவர் "ஒய்-ஃபையின் தந்தை" என்று அறியப்படுகிறார்.
மரியாதைகளும் விருதுகளும்
இவர் பின்வரும் விருதுகளைப் பெற்றுள்ளார்:
மேற்கோள்கள்
பகுப்பு:1941 பிறப்புகள் பகுப்பு:வாழும் நபர்கள் பகுப்பு:கணினியியலாளர்கள்
தோவாளை சுந்தரம் பிள்ளை
தோவாளை சுந்தரம் பிள்ளை (1903 - 1961) பழந்தமிழர் கிராமியக் கலைகளில் ஒன்றான வில்லுப் பாட்டுக் கலைஞர் ஆவார். வில்லுப் பாட்டு வழிவழியாய் பல புலவர்களால் பாடப் பெற்று 20ம் நூற்றாண்டில் சிறந்து விளங்கியது. வில்லுப் பாட்டு என்று குறிப்பிடும் போது தோவாளை சுந்தரம் பிள்ளை முதலிடம் பெற்று விளங்கினார். பின்னாளில் வந்த புலவர்களெல்லாம் தோவாளை சுந்தரம் பிள்ளையை வழிமுறையாகக் கொண்டு வணக்கம் சொல்லி ஆரம்பிப்பது வழக்கமாய் இருக்கிறது.
கரஜனோய் தேசியப் பூங்கா
கரஜனோய் தேசியப் பூங்கா (எசுப்பானியா: Parque nacional de Garajonay) என்பது யுனெஸ்கோவினால் அறிவிக்கப்பட்ட உலகப் பாரம்பரியக் களங்களில் ஒன்றாகும். 1981 ஆம் ஆண்டில் தேசியப் பூங்காவாக ஆரம்பிக்கப்பட்ட இது 1986 ஆம் ஆண்டு உலக பாரம்பரியக்களமாக அறிமுகப்படுத்தப்பட்டது. இது 40 கி.மீ2 (15 சதுர மைல்) பரப்பளவைக் கொண்டதாகும்.
தோவாளை சுந்தரம் பிள்ளை
வில்பாவலர், ரேடியோ ஸ்டார் என்று பட்டங்கள் பெற்று விளங்கினார். தேரூர் ஆண்டார் பிள்ளையை குருவாகக் கொண்டு வில்கலையை வளர்த்தார் எனினும் தனக்கென ஒரு பாணியை உருவாக்கிக் கொண்டு தமிழ் இலக்கியங்கள், புராண இதிகாசங்களைக் கையாண்டு தனித் தன்மையோடு விளங்கினார். பெண்கள், ஆண்கள், இளவயதினர், முதியோர் என அனைத்துத் தரப்பினரும் அவர் சொல்லழகில் மயங்கிக் கட்டுண்டு கிடப்பர்.
கரஜனோய் தேசியப் பூங்கா
'கரஜனோய்' பாறையின் தோற்றத்தின் பின்னரே இத்தேசிய பூங்காவிற்கு இப்பெயர் வந்தது. இப்பூங்காவின் அஹிகூடிய உயர் புள்ளி 1,487 மீ (4,869 அடி) ஆகும். இங்கு ஒரு பீடபூமியும் உண்டு, அதன் உயரம் கடல் மட்டத்திலிருந்து 790-1,400 மீ உயரமானதாகும்.
தோவாளை சுந்தரம் பிள்ளை
கோயில் கொடை விழா என்று இல்லாமல் தமிழ் சங்கம் பொது விழாக்களிலும் அவர் தீந்தமிழ் விரும்பி ரசிக்கப்பட்டு வந்தது. பொருளாதார மேதை டாக்டர் நடராஜன், பேராசிரியர் இலக்குவனார் போன்ற தமிழ் ஆர்வலர்களோடு நெருங்கிய உறவு வைத்ததோடு அவர்களால் பாராட்டப்பட்டார்.
கரஜனோய் தேசியப் பூங்கா
வெளி இணைப்புக்கள்
பகுப்பு:எசுப்பானிய உலக பாரம்பரியக் களங்கள்
தோவாளை சுந்தரம் பிள்ளை
திருநெல்வேலி மாவட்டம் மற்றும் தமிழ் நாட்டின் பிற மாவட்டங்களுக்கும் இடைவிடாது கலைப் பணியாற்றச் செல்ல வேண்டியிருந்தமையால் தேரேகால் புதூர் என்னும் ஊருக்கு இடம் மாறினார்.
இவர் திருச்சி மற்றும் திருவனந்தபுரம் வானொலி நிலையங்களில் வில்லிசை நிகழ்ச்சி நடத்தி உள்ளார். இந்துக் கல்லூரியில் வில்லிசை வேந்தர் என்ற பட்டம் வழங்கப்பட்டது.
நாகர்கோவிலில் 1957ல் இந்து சமயம் மற்றும் தமிழ் ஆராய்ச்சி மாநாடு இந்துக் கல்லூரி மைதானத்தில் நடைபெற்றது. டாக்டர் நடராஜன், இலக்குவனார், தெ பொ மீ, சமயத் தலைவர்கள் என்று பல் துறை அறிஞர்கள் பங்கு பெற்று மிகச் சிறப்பாக ஒரு வாரம் நடை பெற்றது. அந்த பெரும் சபையில் வில்லிசை நிகழ்ச்சி நடத்தி அறிஞர்களால் பாராட்டப்பட்டார்.
நாஞ்சில் நாடு மட்டும் அன்றி தமிழகம் முழுவதும் மற்றும் தமிழ் கூறும் அன்றைய திருவிதாங்கூர் தேசத்திலும் அவருக்கு செல்வாக்கு இருந்தது. பழகிய யாவரும் அவரை உறவு சொல்லியே வருவது வழக்கமாக இருந்தது. இப்போதும் அவர் வழி வந்த சந்ததியினரை அவர் கலைத் துறை ஆட்கள் சந்திக்க நேர்ந்தால் உறவு முறை சொல்லியே அறிமுகப் படுத்திக் கொள்வர்.
பொருள் சேர்ப்பதில் நாட்டம் இல்லாமல் இருந்தார். இறை நம்பிக்கையால் அருளும் அன்பும் சேர்த்து வைத்துள்ளார். தமிழுக்கும் கலைக்கும் தன் வாழ்வை அர்ப்பணித்து மத்திய வயதிலேயே உலகை நீத்தார் இறுதியா திருநெல் வேலி மாவட்டம் தனக்கர் குளத்தில் (வடக்கன் குளம்) கோயில் விழாவில் கலைப் பணி ஆற்றிக் கொண்டு இருக்கும் போதே உயிர் நீத்து, கலையோடு ஐக்கியமானார்.
சென்னையில் நடந்த கிராமீயக் கலைவிழா, சேலத்தில் நடந்த பொருட்காட்சி ஆகியவற்றிலும் தன் குழுவினருடன் பங்கேற்றுப் பெருமை பெற்றார்.
இவரைப் பற்றிய பிற அறிஞர்களின் கருத்து
தொல் பொருள் ஆய்வாளர் "டாக்டர் பத்மநாபன்" தன்னுடைய கட்டுரையில் கீழ்வருமாறு கூறி உள்ளார்:
"தோவாளை சுந்தரம் பிள்ளை வில்லுப் பாட்டில் பல புரட்சிகளை செய்துள்ளார். சதாவதானி செய்குத்தம்பிப் பாவலரிடம் தமிழ்ப் பயிற்சி பெற்றமையால் அவரால் இனியமையாகவும் மனதை உருக்குமாறும் பாடல்கள் இயற்றிப் பாட முடிந்தது. நாஞ்சில் நாட்டில் வழக்குச் சொல் ஒன்று உண்டு. அதாவது, சொல்லுக்கு சுந்தரம், வில்லுக்கு கோலப்பன், பேய்க்கு நாராயணன். அதன் பொருள் சுந்தரம் பிள்ளை சொற்சுவைக்கு பேர் போனவர்.
பிரபல தமிழ் எழுத்தாளர் சுந்தர ராமசாமி வாயிலாக தெரிய வருவதாவது:
"லண்டனைச் சேர்ந்த பிரபல எழுத்தாளர் ஜான் டூவீ 1957ம் ஆண்டு நாஞ்சில் வந்த போது, தோவாளை சுந்தரம் பிள்ளையினுடைய வில்லுப் பாட்டை ஒரு மணி நேரத்துக்கு பிபிசி வானொலிக்காகப் பதிவு செய்து சென்றுள்ளார்."
மேற்கோள்கள்
பகுப்பு:வில்லிசைக் கலைஞர்கள் பகுப்பு:1903 பிறப்புகள் பகுப்பு:1961 இறப்புகள்
பி. உடையூர் ஊராட்சி
'''பி. உடையூர் ஊராட்சி' (B. odaiyur Gram Panchayat''), தமிழ்நாட்டின் கடலூர் மாவட்டத்தில் உள்ள மேல்புவனகிரி வட்டாரத்தில் அமைந்துள்ளது. இந்த ஊராட்சி, புவனகிரி சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1279 ஆகும். இவர்களில் பெண்கள் 671 பேரும் ஆண்கள் 608 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சி. பி. முத்தம்மா
'''சி. பி. முத்தம்மா' (Chonira Belliappa Muthamma'', கொனெரி பெல்லியப்பா முத்தம்மா, ஜனவரி 24, 1924 - அக்டோபர் 14, 2009) இந்தியக் குடியுரிமைப் பணித் தேர்வில் வெற்றியடைந்த முதல் பெண். இந்தியாவின் முதல் பெண் வெளியுறவுத்துறை அதிகாரியாக 1949 இல் பணியில் சேர்ந்தவர். சென்னைக் கல்லூரிகளில் பட்டம் பெற்றவர். தனது 85 ஆவது வயதில் 14/10/09 அன்று காலமானார். இந்திய ஆட்சிப் பணிகளில் பெண் அதிகாரிகளுக்கு எதிராக உள்ள விதிகளை மாற்றப் பாடுபட்டவர்.
பிறப்பு, ஆரம்ப வாழ்க்கை
கர்நாடகத்தில் குடகு மாவட்டத்தில் விராஜ்பேட்டையில் 1924 ஆம் ஆண்டு பிறந்தார். மடிகேரி புனித ஜோசப் பெண்கள் பள்ளியில் பள்ளிப்படிப்பை முடித்து சென்னை பெண்கள் கிருத்துவக் கல்லூரியில் பட்டப்படிப்பை மேற்கொண்டார். சென்னை பிரெசிடென்சி கல்லூரியில் ஆங்கில இலக்கியத்தில் பட்டப்பின்படிப்பை முடித்தார்.
பெண்ணுரிமை கோரி உச்சநீதிமன்றத்தில் வழக்கு
ஆண்கள் மட்டுமே ஆட்சி செய்துகொண்டிருந்த வெளியுறவுத்துறையில் பணிபுரிய விரும்பி அரசுபணித் தேர்வாணையம் நடத்திய தேர்வில் மிகச் சிறப்பாகத் தேர்ச்சி பெற்று இந்திய வெளியுறவுத் துறை பணியில் சேர்ந்தார் முத்தம்மா. வெளியுறவுத் துறையில் பணிபுரியும் அளவு கடந்த ஆர்வத்தோடு பணியில் சேர்ந்த முத்தம்மா ஒவ்வொரு கட்டத்திலும் பலவிதமான பாலியல் பாகுபாடுகளுக்கு ஆளாக நேர்ந்தது.
வெளியுறவுத் துறையின் பணி விதிகளில் பிரிவு 8(2) திருமணம் செய்து கொள்வதற்குமுன் இத்துறையில் பணிபுரியும் பெண் அரசிடம் முன் அனுமதி பெற வேண்டுமென்று பணித்தது. திருமணத்திற்குப் பிறகு அந்தப் பெண்மணியின் குடும்பப் பொறுப்புகள் வெளியுறவுத்துறையில் அவளது திறமையான பணிக்குத் தடையாக இருக்கிறதென்று அரசு கருதினால் அப்பெண்மணி ராஜினாமா செய்ய வேண்டுமென நிர்பந்திக்கும் என்று அந்தப் பிரிவு சொல்கிறது. இதே துறையின் ஆள்சேர்ப்பு, பணிமுதிர்வு மற்றும் பதவி உயர்வு குறித்தான விதி எண் 18 திருமணமான எந்தப் பெண்ணும் இப்பணியில் சேரும் உரிமை தனக்கு உண்டென உரிமை கோர முடியாது என்கிறது.
இந்த இரண்டு விதிகளூம் பெண்ணுரிமை மற்றும் சமத்துவம் ஆகிய பிரிவுகளுக்கு எதிராக இருக்கிறதென்றும், பெண் என்பதாலேயே பணியிலமர்வதற்கான உரிமை பாதிக்கப்படுவதென்பது அரசியல் சாசனத்திற்கெதிரானதென்றும் இந்தக் காரணங்களாலேயே தனது பதவி உயர்வு தடைபட்டிருக்கிறதென்றும் எனவே இந்த பால்பாகுபாடுகளைக் களைய நீதிமன்றம் உதவ வேண்டும் எனவும் கோரி சி.பி.முத்தம்மா உச்சநீதிமன்றத்தில் வழக்கு தொடர்ந்தார்.
அரசியலமைப்புச் சட்டம், மத, இன, சாதி, பால் மற்றும் பிறந்த இடம் ஆகியவற்றின் காரணமாக எவரொருவர்க்கும் பாகுபாடு காட்டக் கூடாதென வலியுறுத்தினாலும், அதன் பதினான்காம் பிரிவு சமத்துவக் கொள்கையை அறிவுறுத்தினாலும், பல சந்தர்ப்பங்களில் மனுதாரர் ஒரு பெண் என்ற அடிப்படையில் பாகுபாட்டுக்கு உள்ளாக்கப்பட்டு சிரமமடைந்துள்ளார். மத்திய அமைச்சரவையின் நியமனக்குழுவின் உறுப்பினர்களும் பெண்களுக்கெதிரான பாகுபாடு காட்டியுள்ளனர். இந்தக் கருத்துக்களின் ஒரு சில பகுதிகளாவது உண்மையாக இருந்தால் நிர்வாகத்தின் சிந்தனையிலும், அரசியலமைப்புச் சட்டத்தின் மூன்றாம் பகுதிக்கு முரணான ஆண் ஆதிக்கம், சம்பந்தப்பட்ட அமைச்சகத்தில் கோலோச்சுகிறது என்பது புலனாகிறது. இத்தகைய பாலியல் அநீதிகள் இழைக்கப்பட்டால் அது ஒடுக்கப்பட வேண்டிய ஒன்றாகும்.
விதி 18 அரசியல் சாசனத்தின் 16 ஆம் பிரிவுக்கு முரண்பட்டதாகும். திருமணமான ஆண் வெளியுறவுத் துறையில் பணியிலமர்த்தப்படுவதை உரிமையாகக் கோர முடியும் என்றால் திருமணமான பெண்ணுக்கும் அல்லவா அது பொருந்தும்? பெண்கள் பலவீனமானவர்கள் என்ற கருத்தாக்கம் கொண்ட ஆணாதிக்கக் கலாச்சாரத்தின் தொடர்ச்சியல்லவா இத்தகைய நடவடிக்கைகள்? சுதந்திரமும் நீதியும் ஆணுக்கும் பெண்ணுக்கும் பொதுவானது. அரசியல் சாசனம் சொல்லுகிற சமநீதித்துவம் நடைமுறையில் செயல்படுத்தப்படுவதில்லை என்பதை அல்லவா இது காட்டுகிறது.''
என்று எடுத்துரைத்த நீதிபதி மேற்காணும் பாலியல் பாகுபாடு நிறைந்த விதிகள் நீக்கப்பட்டதாக வெளியுறவுத் துறையின் சார்பில் அளிக்கப்பட்ட பிரமாணப் பத்திரத்தை ஏற்றுக் கொண்டார். முத்தம்மாவின் தகுதி பதவி உயர்வுக்கு ஏற்றதாக இருக்கிறதென சொல்லி பதவி உயர்வு அளித்த வெளியுறவுத் துறை அவரை ஹேகில் இந்தியத் தூதராக நியமித்தது.
வரலாற்றுச் சிறப்பு மிகுந்த இத்தீர்ப்பு ஆணாதிக்கக் கருத்துகள் கொண்ட விதிகள் திருத்தியெழுத வாய்ப்பாக அமைந்தது. 32 ஆண்டுகள் பணியின் பின்னர் இந்தியக் குடியுரிமைப் பணியில் இருந்து 1982 ஆம் ஆண்டில் ஓய்வு பெற்றார்.
வெளி இணைப்புகள்
பகுப்பு:1924 பிறப்புகள் பகுப்பு:2009 இறப்புகள் பகுப்பு:புகழ்பெற்ற பெண்கள் பகுப்பு:இந்தியப் பெண் சாதனையாளர்கள் பகுப்பு:கர்நாடக நபர்கள் பகுப்பு:தமிழ் சாதனையாளர்கள்
சொக்கலிங்கபுரம் ஊராட்சி
சொக்கலிங்கபுரம் ஊராட்சி (Chokkalingapuram Gram Panchayat), தமிழ்நாட்டின் மதுரை மாவட்டத்தில் உள்ள கொட்டாம்பட்டி ஊராட்சி ஒன்றியத்தில் அமைந்துள்ளது. இந்த ஊராட்சி, மேலூர் சட்டமன்றத் தொகுதிக்கும், மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம்  12 ஊராட்சி மன்றத் வார்டுகளைக் கொண்டுள்ளது. இவற்றில் இருந்து 12 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8977 ஆகும். இவர்களில் பெண்கள் 4491 பேரும் ஆண்கள் 4486 பேரும் உள்ளனர்.
முத்தரையர் சமூகத்தினர் பெரும்பான்மையாக வாழும் ஊராட்சியாக உள்ளது.
800 ஆண்டுகள் பழைமை வாய்ந்த மற்றும் பிரசித்தி பெற்ற அருள்மிகு அழகிய சோழிஸ்வரர் சிவாலயம் இந்த ஊராட்சியில் தான் அமைந்துள்ளது.
மேலூர் தொகுதியின் அரசியல் அதிகார மையமாக இவ்வூர் திகழ்கிறது.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
சொக்கலிங்கபுரம் ஊராட்சியானது ஐம்பெரும் நாடு என ஏழாம் நூற்றாண்டில் இருந்து அழைக்கப்படுகிறது என கல்வெட்டு ஆதாரங்கள் தெரிவிக்கின்றன
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அறந்தாங்கி ஊராட்சி ஒன்றியம்
அறந்தாங்கி ஊராட்சி ஒன்றியம், இந்தியாவின் தமிழ்நாட்டின்  புதுக்கோட்டை மாவட்டத்தில் உள்ள பதின்மூன்று   ஊராட்சி ஒன்றியங்களில்  ஒன்றாகும். அறந்தாங்கி ஊராட்சி ஒன்றியம் ஐம்பத்தி இரண்டு  ஊராட்சி மன்றங்களைக் கொண்டுள்ளது. அறந்தாங்கி வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் அறந்தாங்கியில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, அறந்தாங்கி ஊராட்சி ஒன்றியத்தின் மொத்த மக்கள் தொகை 1,46,748 ஆகும். அதில் பட்டியல் சமூக மக்களின் தொகை 15,647 ஆக உள்ளது. பட்டியல் பழங்குடி மக்களின் தொகை 146  ஆக உள்ளது.
ஊராட்சி மன்றங்கள்
அறந்தாங்கி ஊராட்சி ஒன்றியத்தில் உள்ள 52 ஊராட்சி மன்றங்களின் விவரம்:
மேற்கோள்கள்
பகுப்பு:புதுக்கோட்டை மாவட்ட ஊராட்சி ஒன்றியங்கள்
செம்போல் மாவட்டம்
செம்போல் மாவட்டம் அல்லது ஜெம்போல் மாவட்டம் என்பது (மலாய்: Daerah Jempol; ஆங்கிலம்: Jempol District; சீனம்: 仁保县) மலேசியா, நெகிரி செம்பிலான் மாநிலத்தில் உள்ள ஒரு மாவட்டம். நெகிரி செம்பிலான் மாநிலத்திலேயே பெரிய மாவட்டம். இந்த மாவட்டத்தின் வடகிழக்கில் பகாங்; கிழக்கில் ஜொகூர் மாநிலங்கள் உள்ளன.
செம்போல் மாவட்டத்தின் இரு முக்கிய நகரங்கள்: பண்டார் ஸ்ரீ செம்போல் நகரம் (Bandar Seri Jempol); பகாவ் நகரம்.
கோலாலம்பூர் பெருநகரில் இருந்து தெற்கே 137 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து கிழக்கே 70 கி.மீ. தொலைவிலும் அமைந்து உள்ளது. மிக அருகாமையில் உள்ள நகரம் பகாவ் நகர்ம். 21 கி.மீ. தொலைவில் அமைந்து உள்ளது.
மூவார் நதியும் செர்த்திங் நதியும் சந்திக்கும் இடத்தில் செம்போல் மாவட்டம் அமைந்து உள்ளது. பழங்காலத்தில் போக்குவரத்துக்கு இந்தச் சந்திப்பு மிக முக்கிய பங்கு வகித்து உள்ளது.
தம்பின் முக்கிம்கள்
தம்பின் மாவட்டத்தில் மாவட்டத்தில் 5 முக்கிம்கள் உள்ளன.
போக்குவரத்து
நெடுஞ்சாலை (Malaysia Federal Route 10); ஜெம்போல் மாவட்டத்தில் முக்கிய சாலையாகும். இந்தச் சாலை பகாவ் நகரத்தின் வழியாகச் சென்று பண்டார் ஸ்ரீ செம்போலைத் தொட்டு, அப்படியே பகாங் தெமர்லோ நகரத்தை அடைகிறது.
நெடுஞ்சாலை (Malaysia Federal Route 13); கோலா பிலா தொகுதியில் பகாவ் நகரத்தையும் சுவாசே நகரத்தையும் இணைக்கிறது.
பகாவ் இரயில் நிலையம் தான், இந்த செம்போல் மாவட்டத்திற்கு சேவை செய்யும் முதன்மை இரயில் நிலையம் ஆகும்.
மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) போர்டிக்சன் மாவட்டத்தின் நாடாளுமன்றத் தொகுதி. 2018-ஆம் ஆண்டு பொதுத் தேர்தல் முடிவுகள்.
தம்பின் மாவட்டத்தின் சட்டமன்றத் தொகுதிகள்
தம்பின் மாவட்டத்தின் சட்டமன்றத் தொகுதிகள்; 2018-ஆம் ஆண்டு; மலேசியாவின் தேர்தல் ஆணையம் (Suruhanjaya Pilihan Raya Malaysia - Election Commission of Malaysia) வெளியிட்ட பொதுத் தேர்தல் முடிவுகள்.
வெளி இணைப்புகள்
பகுப்பு:மலேசியாவின் மாவட்டங்கள் பகுப்பு:நெகிரி செம்பிலான் மாவட்டங்கள்‎
மாத்தூர் மேற்கு ஊராட்சி
மாத்தூர் மேற்கு ஊராட்சி (Mathur west Gram Panchayat), தமிழ்நாட்டின் தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2041 ஆகும். இவர்களில் பெண்கள் 998 பேரும் ஆண்கள் 1043 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மூஞ்சூர்பட்டு ஊராட்சி, திருவண்ணாமலை
மூஞ்சூர்பட்டு ஊராட்சி (Moonjurpattu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள வெம்பாக்கம் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 522 ஆகும். இவர்களில் பெண்கள் 259 பேரும் ஆண்கள் 263 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அளேகோட்டா
அளேகோட்டா அல்லது ஹலேகோட்டா (Halekotta) என்பது இந்தியாவில், தமிழ்நாட்டில், கிருஷ்ணகிரி மாவட்டத்தில், ஒசூர் வட்டத்தில் அமைந்துள்ள ஒரு சிறிய கிராமம் ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
காசிதர்மம் முப்புடாதியம்மன் கோயில்
காசிதர்மம் முப்புடாதியம்மன் கோயில் தமிழ்நாட்டில் திருநெல்வேலி மாவட்டம், காசிதர்மம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சார்லசு அட்வுட் கோபோய்ட்
கோபோய்ட் ஐரோப்பாவின் உயிரியல் நிலையங்கள் பற்றிய எழுதியுள்ளார்.
வெளி இணைப்புகள்
பகுப்பு:ஆர்வர்டு பல்கலைக்கழக முன்னாள் மாணவர்கள் பகுப்பு:1947 இறப்புகள் பகுப்பு:1865 பிறப்புகள்
ஆரோன் ஸ்டோன்
'ஆரோன் ஸ்டோன்' என்பது ஒரு லைவ் ஆக்ஷன் வகைத் தொடராகும். இது ஜெட்டிக்ஸ் சேனலுக்காக ப்ரூஸ் காலிஷ் உருவாக்கிய ஒற்றை கேமிரா சாகசத் தொடராகும். மேலும் இதுவே புராணக் கதைகள் மற்றும் க்ரைம் ஃப்ளைட்டிங் ஆன்லைன் விளையாட்டுகளில் வரும் பாத்திரத்தின் பண்புகளுடன் உண்மை வாழ்க்கையில் வாழத் தகுதி பெற்ற ஒரு இளைஞனைப் பற்றி டிஸ்னி XD சேனலில் வெளிவந்த முதல் தொடராகும். கெல்லி ப்ளாட்ஸ் (Kelly Blatz), டேவிட் லாம்பர்ட் (David Lambert), ஜே.பி மனோக்ஸ் (JP Manoux) மற்றும் தானியா குனாடி (Tania Gunadi) ஆகியோர் இந்தத் தொடரின் நட்சத்திரங்கள் ஆவர். இது சோ வியர்டு தொடருக்குப் பின்னர் டிஸ்னி சேனலின் முதல் உண்மையான நாடகத் தொடராகும். மேலும் இது டிஸ்னி XD இன் முதல் தொடராகும்.
சீசன் 1 க்கான தயாரிப்பு ஜூன் 2, 2008 ஆம் ஆண்டிலிருந்து டிசம்பர் 19, 2008 ஆம் ஆண்டு வரையில் ஓடியது. ஜூலை 2009 ஆம் ஆண்டில், அந்த நிகழ்ச்சியை இரண்டாவது சீசனிற்காகப் புதுப்பிப்பதாக டிஸ்னி சேனல் அறிவித்தது. கெல்லி ப்ளாட்ஸ் அவரது டிவிட்டர் மூலமாக சீசன் 2 இன் தயாரிப்பு ஆகஸ்ட் 24, 2009 ஆம் ஆண்டில் தொடங்கியதாகக் குறிப்பிட்டுள்ளார்.
கதாப்பாத்திரங்கள்
முதன்மைப் பாத்திரங்கள்
மீண்டும் அழைக்கப்பட்டவர்கள்
எதிரிகள்
ஒமேகா எதிர்ப்பு:
ஒமேகா எதிர்ப்பு என்பது ஆரோன் ஸ்டோன் தோற்கடிப்பதற்காக இருக்கின்ற ஏழு மிகப்பெரிய புத்திசாலிகளைக் கொண்ட தீயவர் குழு ஆகும். அந்தக் குழுவானது முன்னர் மனித வாழ்க்கையை சீர்திருத்துவதற்கான திங்-டேங்க் சாதனத்திற்கு டி. அப்னர் ஹால் அவர்களுக்காகப் பணிபுரிந்தது. ஆனால் திட்டம் கைவிடப்பட்டது. அந்தக் குழு உருவாக்கிய நுண்ணறிவு சீரம் அவர்களால் எடுத்துக்கொள்ளப்பட்டது. மேலும் அவர்களை புத்திசாலியாக்குவதற்குப் பதிலாக அவர்களை வன்முறையாளர்களாக மாற்றியது. இந்த வன்முறைத் தன்மை அவர்களை ஹாலுக்கு வஞ்சகம் செய்ய வழிவகுத்தது. மேலும் அவர்கள் தங்கள் கட்டுப்பாட்டில் புதிய ஒன்றை உருவாக்க மனிதர்களை அழிப்பதில் உறுதியுடன் இருந்தனர்.
!). அவரது பெயரானது இரும குறியீட்டை குறிப்பிடும் சாத்தியத்தைக் கொண்டுள்ளது. பூஜ்ஜியம் என்பது இரும இலக்கங்களில் ஒன்றாக உள்ளது.
புற இணைப்புகள்
பகுப்பு:ஆங்கிலத் தொலைக்காட்சித் தொடர்கள் பகுப்பு:கூகுள் தமிழாக்கம்-ஆங்கில தொலைக்காட்சித் தொடர்கள்
பரப்பிரம்மன்
பரப்பிரம்மன் (Para Brahman) (சமசுகிருதம்:परब्रह्मन्)  என்பதற்கு அனைத்து உயிர்களுக்கும், பிரபஞ்சங்களுக்கும் மேலான இறைவன் என்றும், அத்தகைய இறைவனின் குண நலன்களை வாயால் எடுத்துரைக்க இயலாததாகும் என்றும் இந்து சமயச் சாத்திரங்கள் கூறுகின்றன.
பரப்பிரம்மனே படைத்தல், காத்தல், மறைத்தல் எனும் முத்தொழில்களுக்கும் காரணமானவன் என்று போற்றப்படுகிறார். மேலும் பரப்பிரம்மன் சத் சித் ஆனந்த (முழு ஞான வடிவாக) இருப்பவர் என்றும் வர்ணிக்கப்படுகிறார். உபநிடதங்கள் நிர்குண பரப்பிரம்மதை ஞானத்தால் மட்டும் அறிவதன் மூலம் மனநிறைவு, ஜீவ முக்தி மற்றும் விதேக முக்தி கிட்டும் என முடிவாகக் கூறுகிறது சிலர் இதனை வேறு மாதிரியும் கூறுவர். அதாவது இந்த பிரபஞ்சம் தோன்றக் காரணமான செயல் நடத்தையைக் குறிக்கிறது. பர என்றால் ஆதி என்றும் அர்த்தம். ஆகவே பரப்பிரம்மன் என்பது இந்த பிரம்மம் தோன்ற காரணமாய் இருந்த காரணியைக் குறிக்கிறது.
பெயர்க் காரணம்
பர எனும் சமசுகிருத மொழிச் சொல்லிற்கு மேலானது அல்லது மேலானவர் என்று பொருள். பிரம்மன் எனும் சொல்லிற்கு அனைத்து அண்டங்களையும், அனைத்து உயிரினங்களையும் படைத்து, காத்து, பின்னர் தன்னில் மறைத்து கொள்ளும் இயல்பு கொண்ட அனைத்திற்கும் மேலான இறைவனை பரப்பிரம்மம் என்பர்.
அத்வைத பரப்பிரம்மன்
பரப்பிரம்மன் எனும் சொல் வழக்கம் துவக்க கால அத்வைத வேதாந்த சாத்திரங்களில் விளக்கப்பட்டுள்ளது. அத்வைதம் கூறும் பரப்பிரம்மன், என்றும் மாறாதவன், பிறக்காதவன், வடிவமற்றவன், இரண்டற்றவன், அழிவற்றவன், எக்குணங்களும்  அற்றவன்  (நிர்குணமானவன்) அல்லது குணங்கள் அற்ற நிர்குண பிரம்மன் ஆவார். நிர்குண பிரம்மனை ஞான யோகத்தால் மட்டுமே அறிந்து அடைய இயலும்.
வைணவ சமயப் பரப்பிரம்மன்
வைணவ சமயத்தினர் வடிவமும், குணங்களும் கொண்ட விஷ்ணு என்று அழைக்கப்படும் திருமால் அல்லது கிருஷ்ணரை பரப்பிரம்மனாக வழிபடுகின்றனர்.
சைவ சமயப் பரப்பிரம்மன்
சைவ சமயத்தில் மாயையுடன் கூடிய  பிரம்மனை சிவபெருமான் என்று அழைப்பர். சைவ சமயப் பரப்பிரம்மன் சச்சிதானந்த (சத் சித் ஆனந்த) மயமானவன். சிவனும் சக்தியும் சமமானவர்கள் என்ற கருத்தை வலியுறுத்த, மாயையின் தன்மையான சக்திக்கு தனது உடலில் சரிபாதி இடம் அளித்தவர் சிவபெருமான்.
வெளி இணைப்புகள்
பகுப்பு:இந்து தொன்மவியல் பகுப்பு:இந்து சமயம் பகுப்பு:இந்துத் தத்துவங்கள் பகுப்பு:இந்திய மெய்யியல்
ஒரு வசந்த கீதம்
ஒரு வசந்த கீதம் 1994 இல் வெளிவந்த தமிழ்த் திரைப்படமாகும். டி. ராஜேந்தர் நடித்த இப்படத்தை அவரே இயக்கினார். திரைப்படத்தில் இடம்பெற்ற பாடல்களையும் இவரே எழுதினார்.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:டி. ராஜேந்தர் இயக்கிய திரைப்படங்கள் பகுப்பு:டி. ராஜேந்தர் இசையமைத்த திரைப்படங்கள் பகுப்பு:கௌதமி நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:சில்க் ஸ்மிதா நடித்த திரைப்படங்கள் பகுப்பு:சிலம்பரசன் நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள்
பாப் வுல்மர்
ராபர்ட் ஆன்ட்ரூ வுல்மர் (Robert Andrew Woolmer, மே 14, 1948-மார்ச் 18, 2007) முன்னாள் துடுப்பாட்டக்காரரும் துடுப்பாட்ட பயிற்சியாளரும் ஆவார். இங்கிலாந்து அணியை சேர்ந்து 19 தேர்வுப் போட்டிகளிலும் ஆறு ஒருநாள் போட்டிகளிலும் விளையாடியுள்ளார். பின்பு தென்னாப்பிரிக்கா, வார்விக்சயர், மற்றும் பாகிஸ்தான் துடுப்பாட்ட அணிகளுக்கு பயிற்சியாளராக பணியாற்றினார்.
2007 துடுப்பாட்ட உலகக்கிண்ணத்தில் வுல்மர் பயிற்சியாளராக இருந்த பாகிஸ்தான் அணி அயர்லாந்துக்கு தோல்வி அடைந்து சில மணி நேரங்களுக்கு பிறகு வுல்மர் திடீரென்று உயிரிழந்தார். இதனால் ஜமேக்காவின் காவல்துறை கொலை விசாரணையை தொடங்கியுள்ளது. ஆனால் மூன்று மாதங்களுக்கு பிறகு வுல்மர் இயற்கையின் படி உயிரிழந்தார் என்று ஜமேக்கக் காவல்துறை தெரிவித்துள்ளது.
பகுப்பு:இங்கிலாந்துத் துடுப்பாட்டக்காரர்கள் பகுப்பு:துடுப்பாட்டப் பயிற்சியாளர்கள் பகுப்பு:1948 பிறப்புகள் பகுப்பு:2007 இறப்புகள் பகுப்பு:பாக்கித்தான் துடுப்பாட்ட அணியின் பயிற்சியாளர்கள் பகுப்பு:தென்னாப்பிரிக்கத் துடுப்பாட்ட அணியின் பயிற்சியாளர்கள் பகுப்பு:கென்ட் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள்
கல்வியியல் - தமிழ் நூல்களின் பட்டியல் (இலங்கை)
இலங்கை எழுத்தாளர்களினால் எழுதி வெளியிடப்பட்ட கல்வியியல், கல்வி நிறுவனங்கள், மாணவர் சங்கங்கள் ஆகிய பகுப்புகளிலுள்ள தமிழ் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
உசாத்துணை
பகுப்பு:இலங்கைத் தமிழ் நூற்பட்டியல்கள் பகுப்பு:கல்வியியல் தமிழ் நூல்கள்
பாக்கித்தானிய ரூபாய்
பாக்கித்தானிய ரூபாய் ( மொழிபெயர்ப்பு: ரூபியா}}; ஐ.எசு.ஓ: PKR) பாக்கித்தானின் அலுவல்முறையான நாணயம் ஆகும். இதனை நாட்டின் நடுவண் வங்கியாக செயல்படும் பாக்கித்தானிய அரசு வங்கி வெளியிடுகின்றது. மிகவும் பெரும்பான்மையாக பயன்படுத்தப்படும் சின்னம் ரூ ஆகும்; சரக்குகளையும் சேவைகளையும் பாவிக்கும் போது வழங்கப்படும் இரசீதுகளில் இச்சின்னம் பயன்படுத்தப்படுகின்றது. பாக்கித்தானில் "ரூபாய்கள்", "ருபாயா" அல்லது "ருபாயே" என அறியப்படுகின்றது. பாக்கித்தானில் ரூபாயின் பெரும் மதிப்புகள் தென்னாசிய எண் முறையில் ஆயிரம், இலட்சம் (100 ஆயிரங்கள்), கோடி (10 மில்லியன்), 1 அரப் (1 பில்லியன்), 1 கரப் (1/10 டிரில்லியன்), 100 கரப் என எண்ணப்படுகின்றன.
வரலாறு
ரூபியா என்ற சொல் ரூப்யா என்ற சமசுகிருத வேர்ச்சொல்லில் இருந்து பெறப்பட்டது; இச்சொல் "வார்த்த வெள்ளி, வெள்ளி சிட்டை", எனப் பொருள்படும். ருபாயா என்ற சொல்லை நாணயங்களைக் குறிக்க முதன்முதலில் 1540 முதல் 1545 வரையான தனது ஆட்சிக்காலத்தில் சேர் சா சூரி அறிமுகப்படுத்தினார்.
1947இல் பிரித்தானிய ஆட்சி கலைக்கப்பட்ட போது பாக்கித்தானிய ரூபாய் வழக்கத்திற்கு வந்தது. துவக்கத்தில் பிரித்தானிய இந்திய நாணயங்கள்/ ரூபாய்த்தாள்கள் மீது "பாக்கித்தான்" என முத்திரை பதித்து பயன்படுத்தப்பட்டன. புதிய நாணயங்களும் வங்கித்தாள்களும் 1948இல் வெளியிடப்பட்டன. இந்திய ரூபாய் போலவே பாக்கித்தானிய ரூபாயும் 16 அணாக்களாகவும், ஒவ்வொரு அணாவும்  4 பைசா அல்லது 12 பையாகவும் பிரிக்கப்பட்டிருந்தன. சனவரி 1, 1961 முதல் பதின்மமுறைக்கு மாற்றப்பட்டது; ஒரு ரூபாய்க்கு 100   பைசாக்களாக இருக்கின்றது. இருப்பினும் 1994 முதல் பைசா மதிப்புள்ள நாணயங்கள் வெளியிடப்படவில்லை.
வெளி இணைப்புகள்
பகுப்பு:பாக்கித்தானிய பொருளாதாரம் பகுப்பு:ஆசிய நாணயங்கள் பகுப்பு:ரூபாய்
ஸ்ரீ வெங்கடேசுவர பக்தி அலைவரிசை
ஸ்ரீ வெங்கடேஸ்வர பக்தி அலைவரிசை (எஸ்.வி.பி.சி டிவி )(Sri Venkateswara Bhakthi Channel (SVBC TV) ( శ్రీ వేంకటేశ్వర భక్తి ఛానల్  ) என்பது திருமலை திருப்பதி தேவஸ்தானத்தின் முன்னோடி பக்தி சேனலாகும். இந்தியாவின் ஆந்திராவின் திருப்பதியிலிருந்து திருமலை திருப்பதி தேவஸ்தானங்களில் நிகழ்த்தப்படும் இந்து பக்தி நிகழ்ச்சிகள் மற்றும் பூஜைகளின் நேரடி ஒளிபரப்புகளை ஒளிபரப்ப அர்ப்பணிக்கப்பட்ட முதல் 24 மணி நேரச் செயற்கைக்கோள் தெலுங்கு பக்தி அலைவரிசை இதுவாகும்.
இந்த தொலைக்காட்சி அலைவரிசையானது இந்திய ஜனாதிபதி பிரதிபா பாட்டீல் அவர்களால் 2008ஆம் ஆண்டு ஜூலை 7ஆம் நாளன்று தொடங்கப்பட்டது. இதன் முக்கிய உள்ளடக்கமாக இந்து பக்தி ஒளிபரப்பாகும். இது திருமலை திருப்பதியில் நடைபெறும் தினசரி சடங்குகளை ஒளிபரப்புகிறது. இது ஸ்ரீ வெங்கடேஸ்வர பிரம்மோத்ஸவம் என்று அழைக்கப்படும் ஆண்டு விழாவையும் ஒளிபரப்புகிறது. இந்த அலைவரிசையினை மற்ற தென்னிந்திய மொழிகளுக்கும் விரிவுபடுத்த டி.டி.டி முடிவு செய்து, தற்பொழுது கன்னடம், தமிழ் மொழிகளிலும் ஒளிபரப்பிவருகிறது.
இந்த அலைவரிசை, இதன் பக்தி தொலைக்காட்சி ஒளிபரப்பிற்காக 2009ல் 11 நந்தி தொலைக்காட்சி விருதுகளை வென்றது. இது இந்தியாவில் உள்ள அனைத்து கேபிள், டிஷ் மற்றும் ஐபிடிவி இயங்குதளங்களில் இலவசமாக ஒளிபரப்பக்கூடிய அலைவரிசையாக உள்ளது. இது அலைவரிசை இணையத்தில் நேரடியாகவும் ஒளிபரப்பப்படுகிறது.
எஸ்.வி.பி.சி 2 எனும் இதன் அலைவரிசை தமிழ் மற்றும் கன்னட மொழிகளில் ஒளிபரப்பப்படுகிறது.
மேற்கோள்கள்
பகுப்பு:2008 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:தெலுங்கு மொழி தொலைக்காட்சி அலைவரிசைகள்
பனியுமாசிய மொழி
பனியுமாசிய மொழி என்பது ஆத்திரோனேசிய மொழிக்குடும்பத்தின் கீழ் வரும் யவானிய மொழிக்குடும்பத்தை சேர்ந்த ஒரு மொழி ஆகும். இம்மொழி இந்தோனேசியாவில் பேசப்படுகிறது. இம்மொழி ஏறத்தாழ பன்னிரண்டு முதல் பதினைந்து மில்லியன் மக்களால் பேசப்படுகிறது.
பகுப்பு:ஆஸ்திரோனீசிய மொழிகள்
இலங்கைத் துடுப்பாட்ட அணியின் இங்கிலாந்து சுற்றுப்பயணம், 2021
இலங்கைத் துடுப்பாட்ட அணி 2021 சூன்-சூலை மாதங்களில் இங்கிலாந்தில் மூன்று ஒருநாள் போட்டிகளிலும், மூன்று பன்னாட்டு இருபது20 போட்டிகளிலும் விளையாடுகிறது. ஒருநாள் போட்டித் தொடர் "2020–2023 ஐசிசி உலகக்கிண்ணத் துடுப்பாட்ட சூப்பர் லீக்" போட்டிகளின் ஒரு பகுதியாக நடைபெறுகிறது.
இ20ப போட்டித் தொடரில் இங்கிலாந்து அணி 3–0 என்ற கணக்கில் வென்றது. இங்கிலாந்து முதலிரண்டு ஒருநாள் போட்டிகளில் வென்று தொடரைக் கைப்பற்றியது. மூன்றாவது ஒருநாள் போட்டியில், இலங்கை அணியின் ஆட்ட முடிவில் மழை காரணமாகப் போட்டி கைவிடப்பட்டது.
வெளி இணைப்புகள்
பகுப்பு:2021இல் துடுப்பாட்டம் 2021 பகுப்பு:இலங்கையில் துடுப்பாட்டம் பகுப்பு:பன்னாட்டுத் துடுப்பாட்ட சுற்றுப் பயணங்கள்
செலிக்மேனைட்டு
செலிக்மேனைட்டு (Seligmanite) என்பது PbCuAsS3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். சுவிட்சர்லாந்து நாட்டின் தென்புறத்திலுள்ள கேண்டன் வலைசு மண்டலத்தின் லெங்கென்பேச்சு என்ற கட்டிடக் கற்கள் வெட்டியெடுக்கும் இடத்தில் இந்த அரிய கனிமம் கண்டறியப்பட்டது. பெரு நாட்டின் லிமா மண்டலத்தில் ராவுரா மாவட்டத்திலும், நமீபியா நாட்டின் ஒசிக்கோட்டோ மண்டலம் திசுமெப் நகரத்திலும், அமெரிக்காவின் நியூசெர்சியிலுள்ள சசெக்சு மாகாணத்தின் சிடெர்லிங்கு சுரங்கத்திலும் செலிக்மேனைட்டு கனிமம் கிடைக்கிறது.
மேற்கோள்கள்
பகுப்பு:ஈயக் கனிமங்கள் பகுப்பு:தாமிரம்(I) கனிமங்கள் பகுப்பு:ஆர்சனிக் கனிமங்கள் பகுப்பு:சல்போவுப்புக் கனிமங்கள் பகுப்பு:சல்பைடு கனிமங்கள் பகுப்பு:நேர்ச்சாய்சதுரக் கனிமங்கள்
எஸ். நூர் முகமது
எஸ். நூர் முகம்மது இந்திய அரசியல்வாதி மற்றும் முன்னாள் சட்டமன்ற உறுப்பினராக இருந்தார். 1989 ஆம் ஆண்டு கன்னியாகுமரி மாவட்டத்தில் பத்மநாபபுரம் தொகுதியில் இருந்து இந்திய கம்யூனிஸ்ட் கட்சியின் (மார்க்சிஸ்ட்) வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார். .
மேற்காேள்கள்
பகுப்பு:இந்திய முஸ்லிம்கள் பகுப்பு:வாழும் நபர்கள் பகுப்பு:கன்னியாகுமரி மாவட்ட நபர்கள்
காவியம் (திரைப்படம்)
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
உரிமரம்
உரிமரம் என்பது கண்ணன் உரியில் வெண்ணெய் திருடிய கதை நிகழ்ச்சியை நினைவுபடுத்தும் திருவிழா விளையாட்டு. கண்ணன் பிறந்த நாளில் (கிருஷ்ண ஜெயந்தி) நடைபெறும். ஆடவர் இந்த விளையாட்டில் கலந்துகொள்வர்.
விளக்கெண்ணெய் தடவிய. வழுவழுப்பான மரத்தின் உச்சியில் வெண்ணெய் வைக்கப்பட்டிருக்கும். வழுக்கு மரத்தில் ஏறி வெண்ணெயை எடுத்துக்கொள்ளவேண்டும். ஏறுபவர் முகத்தில் தண்ணீர் அடிப்பர். இந்தத் தடையையும் மீறி ஏறவேண்டும்.
கருவிநூல்
பகுப்பு:தமிழர் விளையாட்டுகள்
நல்லதம்பி
நல்லதம்பி என்பது ஒரு தமிழ் ஆண் பெயராகும். இப்பெயர் கீழ் கண்டவர்களைக் குறிக்கலாம்.
திரைப்பங்கள்
பகுப்பு:ஆண் தமிழ்ப் பெயர்கள்
உரியடி
உரியடி என்பது உரிமரம் போல் கண்ணன் கதை விளையாட்டு. இது காளையர் (இளைஞர்) விளையாட்டு. கண்ணன் பிறந்த நாளில் நடைபெறும் திருவிழா விளையாட்டு.
கண்ணைக் கட்டிக்கொண்டு கையிலுள்ள கொம்பால் தொங்கும் உரியை அடிக்கவேண்டும். தொங்கும் உரி கயிற்றால் கட்டி ஏற்றி இறக்கப்படுவதால் அடிப்பது மேலும் சிக்கலைத் தரும். உரியில் மண் கலயங்களில் தயிர் கட்டப்பட்டிருக்கும்.
மேலும் பார்க்க
பகுப்பு:தமிழர் விளையாட்டுகள்
மேற்கத்திய மொழி
மேற்கத்திய மொழி என்பது செயற்கையாக கட்டப்பெற்ற ஒரு மொழி ஆகும். இம்மொழி 1922ஆம் ஆண்டு எட்கார் தே வால் என்பவரால் உருவாக்கப்பட்டது. இம்மொழி இந்தோ ஐரோப்பிய மொழிகளை மையமாகக்கொண்டு உருவாக்கப்பட்டது.
பகுப்பு:உருவாக்கப்பட்ட மொழிகள்
கணேஷ் வெங்கட்ராமன்
கணேஷ் வெங்கட்ராமன் இவர் ஒரு மாடல் மற்றும் தென்னிந்தியத் திரைப்பட நடிகர் ஆவார். இவர் அபியும் நானும் மற்றும் உன்னைப்போல் ஒருவன்' போன்ற திரைப்படங்களின் மூலம் தமிழ் சினிமாவுக்கு பரிச்சயமானார். இவர் தமிழ், தெலுங்கு, மலையாளம், கன்னடம் போன்ற தென்னிந்திய மொழி திரைப்படங்களில் நடித்தார். இவர் கமலஹாசன், அமிதாப் பச்சன், மோகன்லால், போன்ற முன்னணி நடிகர்களுடன் பணியாற்றியுள்ளார். இவருக்கும் நிஷா கிருஷ்ணன் என்ற நடிகையுடன் 22 நவம்பர் 2015 அன்று திருமணம் நடைபெற்றது.
ஆரம்ப வாழ்க்கை
கணேஷ் மும்பையில் பிறந்து வளர்ந்தார். இவரின் அப்பா அம்மா தமிழ்நாட்டில் உள்ள சிதம்பரத்தைச் சேர்ந்தவர்கள். இவர் 2003ம் ஆண்டு நடந்த "மிஸ்டர் இந்தியா 2003" வெற்றியாளர் ஆவார். அதே ஆண்டில் துருக்கி நாட்டின் தலைநகர் இஸ்தான்புல்லில் நடைபெற்ற சூப்பர் மாடல் போட்டியில் முதல் ஐந்து போட்டியாளர்களில் ஒருவராக வந்தார்.
இவருடைய கல்லூரி நாட்களில், இவருக்கு மாடலிங் மற்றும் நடிப்பு நோக்கி கவனம் இருந்தது. தனது கல்லூரியில் கைப்பந்து அணியின் தலைவராகவும் இருந்தார். முறையான கல்வியை முடித்த பின்னர், மென்பொருள் வல்லுநராக ஒரு புகழ்பெற்ற நிறுவனத்தில் இவர் இரண்டு ஆண்டுகள் பணிபுரிந்தார். இவர் பல விளம்பரப் படங்களிலும் நடித்தார். இயக்குனர் முருகதாஸ் ஒரு விளம்பரத்துக்காக கணேஷ் வெங்கட்ராமனை தேர்வு செய்தார்.
மாடல்
இவர் இதுவரைக்கும் 200 விளம்பரப் படங்களில் நடித்துள்ளார்.
சின்னத்திரை
இவர் ஜெயா டிவியில் ஒளிபரப்பான மாயாவி 3டி தொடர் முலம் சின்னத்திரையில் அறிமுகம் ஆனார். உலகில் முதல் முதலில் தயாரிக்கப்பட்ட 3டி தொடர் இதுவாகும்.
மேற்கோள்கள்
பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள் பகுப்பு:1980 பிறப்புகள் பகுப்பு:இந்தியத் தொலைக்காட்சி நடிகர்கள் பகுப்பு:தெலுங்குத் திரைப்பட நடிகர்கள் பகுப்பு:இந்திய நடிகர்கள்
வீசட்
Very Small Aperture Terminal (VSAT) என்றறியப்படும் வீசட் உபகரணமானது பூமிக்கு நிலையாக இருக்கும் ஓர் செய்மதியூடாக இணைய அணுக்கத்தினை வழங்கி வருகின்றது. வீசட் இவை பொதுவாக விநாடிக்கு 1.3 மெகாபிட்ஸ் வேகத்தில் இருந்து விநாடிக்கு 4 மெகாபிட்ஸ் வேகமுள்ள இணைப்பினை வழங்கி வருகின்றது. மேலேற்ற வேகமானது இலங்கையில் தொலைத்தொடர்பாடல் ஆணைக்குழுவினால் விநாடிக்கு 33 கிலோபிட்ஸ் என மட்டுப்படுத்தப்பட்டுள்ளது. சில வீசட் உபகரணங்கள் இணைய அணுக்கத்திற்கு மேலாக ஒலியழைப்புக்களையும் வழங்கி வருகின்றது எனினும் இவற்றூடாக உரையாடும் செய்மதிக்குச் சென்று வருதினால் ஓரளவு நேரம் பொறுத்திருந்தே உரையாடலை மற்றையவர் தொடங்க வேண்டும். ஐக்கிய நாடுகளில் உலக உணவுத் திட்டம், திட்ட சேவைகளுக்கான ஐக்கிய நாடுகள் அலுலகம், ஐக்கிய நாடுகள் சிறுவர் நிதியம் பொன்றவை பாவித்து வருகின்றன.
பகுப்பு:தொலைத்தொடர்பு
நைப்பியிதா யூனியன் பிரதேசம்
நைப்பியிதா யூனியன் பிரதேசம் மத்திய மியான்மரின் ஒரு நிர்வாகப் பிரிவாகும். இந்த யூனியன் பிரதேசத்தில் தான் மியான்மர் நாட்டின் தலைநகரமான நைப்பியிதோ உள்ளது.
கோத்தூர் ஜி. மஞ்சுநாத்
'''கோதூர் ஜி. மஞ்சுநாத்'''  இவா் ஒரு இந்தியாவை சாா்ந்த  அரசியல்வாதி ஆவாா். இவா்  முல்ப காலல் தொகுதியிலிருந்து கர்நாடகா சட்டசபைக்கு தோ்ந்தெடுக்கப்பட்டாா். அவர் காங்கிரஸ் கட்சியை சாா்ந்தவா். முல்ப காலில் இருந்து சுயாட்சியாக தோ்ந்தெடுக்கப்பட்டு எம்.எல்.ஏ.வாக பின்பு காங்கிரஸ் கட்சியில் சோ்ந்தாா்.
ஹபீபுல் ஹொசைன்
ஹபீபுல் ஹொசைன் (Hasibul Hossain, பிறப்பு: சூன் 3 1977), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 32 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
நைப்பியிதா யூனியன் பிரதேசம்
நிர்வாகப் பிரிவுகள்
நைப்பியிதா யூனியன் பிரதேசம் நிர்வாக வசதிக்காக கீழ்வரும் மாவட்டங்கள் மற்றும் நகராட்சிகளாக பிரிக்கப்பட்டுள்ளது.
கோத்தூர் ஜி. மஞ்சுநாத்
மஞ்சுநாத் அவரது சாதி சான்றிதழில் ஒரு பிரச்சினை வந்த பாேது   சர்ச்சையில் சிக்கியிருந்த மஞ்சுநாத், இந்த முல்ப காலல் தொகுதியில் காங்கிரசு கட்சி சாா்பில் தோ்தலில் நிற்க மறுக்கப்பட்டது. இதனால் இவா் சுயாட்சியாக இதே தொகுதியில் தோ்தலில் போட்டியிட்டாா்.
ஹபீபுல் ஹொசைன்
பகுப்பு:வங்காளதேசத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள்
நைப்பியிதா யூனியன் பிரதேசம்
நிர்வாகம்
ஜனாதிபதியின் நேரடி நிர்வாகத்தின் கீழ் நைப்பியிதா யூனியன் பிரதேசம் உள்ளது. ஒரு தலைவரின் தலைமையிலான நைப்பியிதா சபை சார்பில் ஜனாதிபதி சார்பில் தினசரி செயல்பாடுகள் செயல்படுத்தப்படுகின்றன. நைப்பியிதா சபையி தலைவர் மற்றும் உறுப்பினர்கள் ஜனாதிபதியால் நியமிக்கப்படுவர் மற்றும் பொதுமக்கள் மற்றும் ஆயுதப்படை பிரதிநிதிகள் ஆகியோரும் சபையில் உள்ளடக்கி உள்ளனர்.
கோத்தூர் ஜி. மஞ்சுநாத்
காங்கிரஸ் கட்சியில் மீண்டும் மஞ்சுநாத்தை  இணைப்பதில் மத்திய மந்திரி மத்திய அமைச்சர் கே.ஹெச். மண்டியப்பா முக்கிய பங்கு வகித்தார் என்று கூறப்படுகிறது. கடந்த மாதம் நடந்த தேர்தலில் கோலார் மாவட்டத்தில் இருந்து இரண்டு சட்டசபை தொகுதிகளை மட்டுமே காங்கிரசுக்கு வழங்க முடியும் என்ற உண்மையை முனியப்பா கண்கானித்து வருகிறார்.
நைப்பியிதா யூனியன் பிரதேசம்
வெளிப்புற இணைப்புகள்
பகுப்பு:மியான்மரின் யூனியன் பிரதேசங்கள்
கோத்தூர் ஜி. மஞ்சுநாத்
கர்நாடகா மாநில காங்கிரஸ் கமிட்டி தலைவர் ஜி. பரமேஷ்வர் மற்றும் முதலமைச்சர் சித்தராமையா ஆகியோர் கலந்து கொண்டனர்.
லோலாப் (சட்டமன்ற தொகுதி)
லோலாப் இந்தியா வின் ஜம்மு மற்றும் காசுமீர் மாநிலத்தின் ஓர் சட்டமன்ற தொகுதியாகும். இது ஜம்மு மற்றும் காசுமீரில் 87 சட்டமன்றத்தில் லோலப் தொகுதியும் ஒன்றாகும். இது பாரமுல்லா மக்களவை தொகுதிக்கு உட்பட்டதாகும்.
குறிப்புகள்
பகுப்பு:குப்வாரா மாவட்டம்
2014 ருத்ரம்
2014 ருத்ரம் (Bermuda Tentacles) இது 2014ஆம் ஆண்டு திரைக்கு வந்த அமெரிக்க நாட்டு தொலைக்காட்சி திரைப்படம் ஆகும். இந்த திரைப்படத்தில் லிண்டா ஹேமில்டன், ட்ரேவர் டோனுவன், மியா, ஜேமி கென்னடி, ஜான் சாவேஜ், டாரன் அந்தோணி உள்ளிட்ட பலர் நடித்துள்ளார்கள். இந்த திரைப்படம் ஏப்ரல் 4, 2014ஆம் ஆண்டு வெளியானது.
வெளி இணைப்புகள்
பகுப்பு:2014 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:தொலைக்காட்சித் திரைப்படங்கள்
ஔவையார் விருது
ஔவையார் விருது என்பது தமிழ்நாடு அரசின் விருதுகளில் ஒன்றாகும். 2012 ஆம் ஆண்டு முதல் இந்த விருது வழங்கப்படுகிறது. சமூகச் சீர்திருத்தம், மகளிர் மேம்பாடு, மத நல்லிணக்கம், மொழித் தொண்டு, கலை, அறிவியல், பண்பாடு, கலாச்சாரம், பத்திரிகை, நிர்வாகம் உள்ளிட்ட பல்வேறு துறைகளில் தொண்டாற்றும் பெண்களை ஊக்குவிக்கும் வகையில் ஒவ்வொரு ஆண்டும் இந்தத் துறைகளில் சிறப்புடன் பணியாற்றும் பெண்களில் ஒருவரைத் தேர்ந்தெடுத்து அவர்களுக்கு உலக மகளிர் தினத்தன்று இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச் சான்றும் அளித்துச் சிறப்பிக்கப்படுகின்றனர்.
மேற்கோள்கள்
பகுப்பு:தமிழ்நாடு அரசு விருதுகள்
1971 கோலாலம்பூர் வெள்ளம்
1971 கோலாலம்பூர் வெள்ளம் (1971 Kuala Lumpur floods) மலேசியாவில் 1971 ஆம் ஆண்டு சனவரி மாதம் ஏற்பட்ட மிகப்பெரிய ஒரு பேரழிவு நிகழ்வாகும். கடுமையான பருவ மழையின் விளைவாக இவ்வெள்ளப் பெருக்கு ஏற்பட்டது. இதனால் கிளாங்கு, பாட்டு, மற்றும் கோம்பாக் நதிகளில் அபாய அளவைத்தாண்டி வெள்ளம் பெருகியது. 32 பேர் இப்பேரழிவினால் கொல்லப்பட்டனர். 180,000 பேர் பாதிக்கப்பட்டனர். மலேசியப் பிரதமர் துன் அப்துல் இரசாக் மேற்கு மலேசியாவில் தேசிய பேரிடர் நிலையை அறிவித்தார்.
சிவப்புத் திராட்சைத் தோட்டம்
சிவப்புத் திராட்சைத் தோட்டம் (The Red Vineyard) என்பது, டச்சு ஓவியரான வின்சென்ட் வான் கோ வரைந்த ஒரு ஓவியம். இது நவம்பர் 1888ன் தொடக்கப்பகுதியில் வரையப்பட்டது. இந்த ஓவியர் உயிரோடு இருந்தபோது விற்கப்பட்ட அவரது ஒரே ஓவியம் இதுவெனச் சொல்லப்படுகிறது.
1971 கோலாலம்பூர் வெள்ளம்
1926 ஆம் ஆண்டுக்குப் பிறகு மலேசியாவில் ஏற்பட்ட மிகப்பெரிய வெள்ளம் என 1971 கோலாலம்பூர் வெள்ளம் கருதப்பட்டது. இவ்வெள்ளத்தின் விளைவாக கோலாலம்பூர் வெள்ளத் தணிப்புத் திட்டம் அமைக்கப்பட்டது.
சிவப்புத் திராட்சைத் தோட்டம்
பிரசெல்சில் இடம்பெற்ற லெஸ் XX 1890 ஆண்டுக் கண்காட்சியில் இந்த ஓவியம் முதன் முதலாகக் காட்சிப்படுத்தப்பட்டது. அப்போது, உணர்வுப்பதிவுவாத ஓவியரும், லெஸ் XX இன் உறுப்பினரும், ஓவியச் சேகரிப்பாளருமான அன்னா பொச் இவ்வோவியத்தை 400 பிராங்குகள் விலை கொடுத்து வாங்கினார். அன்னா இன்னொரு உணர்வுப்பதிவுவாத ஓவியரும், வின்சென்ட் வான் கோவின் நண்பருமான இயுசீன் பொச்சின் சகோதரி ஆவார்.
1971 கோலாலம்பூர் வெள்ளம்
மேலும் வாசிக்க
பகுப்பு:மலேசியாவில் வெள்ளப்பெருக்கு
சிவப்புத் திராட்சைத் தோட்டம்
பின்னர், பிரபல உருசியச் சேகரிப்பாளரான சேர்கீ இசுச்சூகின் இதை வாங்கியிருந்தார். உருசியப் புரட்சிக்குப் பின்னர் போல்செவிக்குகளால் இவருடைய சேகரிப்புக்கள் நாட்டுடைமை ஆக்கப்பட்டபோது இதுவும் நாட்டுடைமை ஆக்கப்பட்டுப் பின்னர், மாசுக்கோவிலுள்ள, கவின்கலைகளுக்கான புசுக்கின் அருங்காட்சியகத்துக்கு அனுப்பப்பட்டது.
மேற்கோள்கள்
பகுப்பு:ஓவியங்கள்
அமுதாம்பிகை பிள்ளைத்தமிழ்
அமுதாம்பிகை பிள்ளைத்தமிழ் அல்லது குளத்தூர் அமுதாம்பிகை பிள்ளைத்தமிழ் என்பது சிவஞான முனிவரால் இயற்றப்பட்ட பிள்ளைத்தமிழ் நூலாகும். இந்நூல் குளத்தூர்ப் பிள்ளைத்தமிழ் எனவும் அறியப்பெறுகிறது. காப்புப் பருவம், செங்கீரைப் பருவம், தாலப் பருவம், சப்பாணிப்பருவம், முத்தப் பருவம், வாரானைப் பருவம், அம்புலிப் பருவம், அம்மானைப் பருவம், நீராடற் பருவம், ஊசற் பருவம் என பத்து பருவங்களையும், நூற்றிமூன்று (103) செய்யுள்களையும் கொண்டது. இந்நூலை திருநெல்வேலித் தென்னிந்திய சைவசித்தாந்த நூற்பதிப்புக் கழகம் எனும் நிறுவனம் வெளியிட்டுள்ளது. மதுரை தமிழ் இலக்கிய மின் தொகுப்பு திட்டத்தின் மூலம் இணையப்படுத்தப்பட்டுள்ளது.
வெளி இணைப்புகள்
http://www.projectmadurai.org.vt.edu/pm_etexts/utf8/pmuni0310.html அமுதாம்பிகை பிள்ளைத்தமிழ்
பகுப்பு:பிள்ளைத்தமிழ் பகுப்பு:சைவச் சிற்றிலக்கியங்கள்
அகமது சோபா
thumb|அகமது சோபா (1995) அகமது சோபா ( Ahmed Sofa আহমদ ছফা  , pronounced   ; 30 ஜூன் 1943  –    28 ஜூலை 2001) ஒரு வங்காளதேச எழுத்தாளர், சிந்தனையாளர், புதின எழுத்தாளர், கவிஞர் ஆவார். தேசிய பேராசிரியர் அப்துர் ரசாக் மற்றும் சலீமுல்லா கான் உட்பட பலர் இவரை மிர் மோஷரஃப் ஹொசைன் மற்றும் காசி நஸ்ருல் இஸ்லாம் ஆகியோருக்குப் பிறகு மிக முக்கியமான வங்காள முஸ்லீம் எழுத்தாளராகக் கருதுகின்றனர். சோபா 18 புனைகதை அல்லாத நூல்கள், 8 புதினங்கள், 4 கவிதைத் தொகுப்புகள், 1 சிறுகதைத் தொகுப்பு மற்றும் பல நூல்களை இவர்எழுதினார்.
சோபாவின் பங்காலி முசல்மனெர் நாயகன் (பெங்காலி முஸ்லிம்களின் மனம், 1981) என்பது வங்காள முஸ்லிம்களின் அடையாளத்தினை சமூகத்திற்கு உணர்த்துவதாக பாராட்டப்பட்டது. இந்த நூல் அவர்கள் பின்தங்கியதற்கான காரணங்கள், ஒரு சமூகமாக அவர்கள் எவ்வாறு வளர்ச்சி அடைந்தனர் மற்றும் அவர்களின் அறிவுசார் முன்னேற்றம் குறித்து இந்த நூல் விளாக்குவதாக அவர்கள் பாராட்டினர். புத்தப்ரிதிர் நேதுன் பின்யாஸ் (அறிவார்ந்த ஒரு புதிய முறை, 1972) இல், சோபா பங்களாதேஷின் அறிவுசார் நிலப்பரப்பை வரைபடமாக்கியது, பங்களாதேஷ் புத்திஜீவிகளின் பொதுவான சந்தர்ப்பவாத போக்குகள், ஸ்தாபனத்துடனான அவர்களின் ஒத்துழைப்பு மற்றும் பிந்தைய காலனித்துவ பங்களாதேஷில் எந்தவொரு உண்மையான பொருள் மாற்றத்தையும் கொண்டு வரத் தவறியது.
உளவியல் மற்றும் சமூக கலாச்சார நுணுக்கங்களை யதார்த்தவாதத்துடன் சித்தரிக்கும் அவரது படைப்புகளின் தன்மையை விமர்சகர்கள் பாராட்டினர். அபுல் ஃபசல் மற்றும் பலர் சோபாவின் ஓம்கார் (தி ஓம், 1975) நூலானது வாங்காளதேசத்தின் விடுதலை இயக்கத்தின் சிறந்த இலக்கிய ப்டைப்புகளில் ஒன்றாகக் கருதினர். கட்சி அரசியல் மற்றும் ஊழலில் ஈடுபட்டுள்ள பல்கலைக்கழக ஆசிரியர்களை நையாண்டி செய்யும் நாவலான கபி பிட்டாண்டா (ஒரு கதை, 1995), பெங்காலி இலக்கியத்தில் சிறந்த நையாண்டிகளில் ஒன்றாகக் கருதப்படுகிறது. புஷ்பா ப்ரிக்சா எபாங் பிஹங்கா புரான் (மலர்கள், மரங்கள் மற்றும் பறவைகளின் கதைகள், 1996) எனும் நூல் பறவைகள், தாவரங்கள் மற்றும் மரங்களுடனான இவரின் ஆன்மீகத்தில் இவரின் ஈடுபாடு  மற்றும் சுற்றுச்சூழல் உணர்வை இந்த நூல் பிரதிபலிக்கிறது.
ஹோபாயன் அகமது, முஹம்மது ஜாபர் இக்பால், தாரெக் மசூத், ஃபர்ஹாத் மஜார், சலீமுல்லா கான், போன்றவர்களுக்கு இவரின் படைப்புகள் ஊக்கத்ஹினை அளித்துள்ளது. அவர் தனது படைப்புகள் மற்றும் மரபு மூலம் வங்காளதேசத்தின் மிக சக்திவாய்ந்த அறிவுசார் தாக்கங்களைச் செலுத்தும் நபர்களில் ஒருவராக அறியப்படுகிறார். அவர் கிளர்ச்சி, பைத்தியம், இழிவானவர், அதிகாரத்தை மதிக்காதவர், புத்திஜீவிகள் மத்தியில் அதிக சமரசமற்ற நபர் என்று அறியப்பட்டார். சோபா 1975 இல் லேகக் ஷிபீர் விருதையும், 1993 இல் பங்களா அகாடமி வழங்கிய சதாத் அலி அகந்தா விருதையும் நிராகரித்தார். அவருக்கு 2002 ல் பங்களாதேஷ் அரசு இவரின் மரணத்திற்குப் பின் ஏகுஷே படக் விருது வழங்கியது.
சுயசரிதை
அகமது, சிட்டகொங் மாவட்டத்தில் விவசாயிகள் குடும்பத்தில் பிறந்தார். இவரது தந்தை ஹெடாயெட் அலி, மற்றும் அவரது தாயார் ஆசியா கதுன் ஆவர். அவர் தனது இரண்டாம் நிலை மற்றும் உயர்நிலைக் கல்வியை சிட்டகொங்கில் கற்றார். இவர் 1962 ஆம் ஆண்டில் டாக்காவுக்குச் சென்று மற்றும் டாக்கா பல்கலைக்கழகத்தில் வங்காள துறையில் கல்வி பயின்றார். டாக்கா பல்கலைக்கழகத்தில், அஹ்மத் ஷெரீப்பால் என்பவரால் இவர் ஒரு முறை கண்டிக்கப்பட்டார். அதன் பின்னர் இவர் வகுப்பிற்குச் செல்லவில்லை. 1967 ஆம் ஆண்டில், பிரம்மன்பரியா கல்லூரியில் இளங்கலைப் பட்டம் பெற்றார். 1970 ஆம் ஆண்டில், டாக்கா பல்கலைக்கழகத்தில் அரசியல் அறிவியலில் முதுகலைப் பெற்றார். 1970 ஆம் ஆண்டில், அப்துர் ரசாக்கின் மேற்பார்வையில், வங்காள அகாடமியால் "பெங்காலில் நடுத்தர வர்க்கத்தின் வளர்ச்சியானது 1800 முதல் 1858 வரை எவ்வாறு இலக்கியம், சமூகம் மற்றும் பொருளாதாரம் ஆகியவற்றில் தாக்கத்தை ஏற்படுத்தியது" என்ற தலைப்பில் பி.எச்.டி. பட்டம் பயின்றார் ஆனால் அவர் அதனை நிறைவு செய்யவில்லை.
வர்த்தகம் - தமிழ் நூல்களின் பட்டியல் (இலங்கை)
இலங்கை எழுத்தாளர்களினால் எழுதி வெளியிடப்பட்ட வர்த்தகம், வர்த்தக தொடர்புகள், போக்குவரத்து ஆகிய பகுப்புகளிலுள்ள தமிழ் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
உசாத்துணை
பகுப்பு:இலங்கைத் தமிழ் நூற்பட்டியல்கள்
கடையநல்லூர் ஸ்ரீமன் நாராயணசுவாமி கோயில்
கடையநல்லூர் ஸ்ரீமன் நாராயணசுவாமி கோயில் தமிழ்நாட்டில் திருநெல்வேலி மாவட்டம், கடையநல்லூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நாராயண சுவாமி சன்னதியும், ஆஞ்சநேயர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கானா பாடல்
வேகமான தாளத்துடன் எளிமையான சொற் சேர்ப்புக்களுடனும் ஒலிகளுடனும் பாடப்படும் பாடல்களை கானா பாடல்கள் எனலாம். கானா பாடல்கள் அடித்தள மக்களின், குறிப்பாக சென்னைச் சேரி மக்களின் பாடல்களாக இருந்து, பின்னர் பச்சையப்பன் கல்லூரி, பிற கல்லூரி மாணவர்களால் பரவத் தொடங்கின.
கானா பாடல்கள் வரலாறு
"கானாவின் வேர்கள் சென்னை நகரின் இறுக்கமான சேரிகளில் இருந்தாலும், அதை சென்னை நகரத்து (கலைக்)கல்லூரிகளே பிரபலப்படுத்தியது. பச்சையப்பா கல்லூரி, அதன் தலித் மாணவர்கள் இந்த பிரபலப்படுத்துவதில் பெரும் பங்கு வகித்தனர்."
சமூக பின்புலம்
" கானா ஒரு கலாச்சார அடையாளம். அடித்தட்டு மக்களின் குதூகலம்."
கானா பாடல்கள் தன்மை
"கானாவின் மிக முக்கிய அம்சமே பங்கேற்பு. தனிநபர் கானா பாடினாலும், சுற்றியிருப்பவர்கள், கை தட்டியும், ஊடாக பாடிக்கொண்டும், சில சமயங்களில் தாளம் போட்டுக் கொண்டிருத்தலும், வேறெந்த இசைவடிவத்திலும் சாத்தியமில்லை. எல்லோரின் பங்குதலும் உண்டு. இசைக் கருவிகள் என்று எதுவுமில்லை. மேஜை, பஸ்ஸின் ஏறுமிடம், பஸ்ஸின் உச்சி, டிபன்பாக்ஸ், கரவோசை, ஷூ சத்தம் என எதுவேண்டுமானாலும் செட்டாகுமாறு பாடல்கள் அமைய வேண்டும். மிக எளிமையான சந்தங்கள் அடங்கியிருக்க வேண்டும்"
பாடல் எடுத்துக்காட்டுகள்
கடவுள் படைத்த கடலைக்கூட அசுத்தப்படுத்திறான்... அந்த பணத்திமிருல, பணத்தாசையில ஏமாத்திறான்... வேலை கொடுப்போம், வேலை கொடுப்போம்னு பொய்ய சொல்லுறான்... அந்த நிலைத்தை கொடுத்த பாமரனையே ரிவிட்டு அடிக்கிறான்...
கானா கட்டியவர்: மரண காணா விஜி